Den Norske Opera ansatte Pål Søvik fast som lydtekniker i 2005 etter at han i flere år hadde vært hyret inn på oppdrag med lyddesign og avvikling av forestillinger. Dermed ble det en pause i hans eget arbeid med utgivelser mens den nye operaen i Oslo krevde mye oppmerksomhet. Siden den gang har han vært delaktig i lyddesign til de fleste operaene som har vært satt opp både i Folketeateret og Operahuset i Bjørvika.